Najväčšia sociálna sieť prináša novú funkcionalitu. Tá by mala byť aktívna už v priebehu nadchádzajúcich mesiacov, zatiaľ však iba v USA.
Funkcionalita prinesie možnosť, prostredníctvom ktorej budeme môcť jednoduchým spôsobom odoslať priateľovi určité množstvo financií, a to buď cez aplikáciu Messenger pre Android, iOS či dokonca cez desktop.
Informoval o tom Facebook.
V aplikácii na to poslúži čerstvá ikonka v spodnej časti obrazovky pri otvorenej konverzácii, kde sa nachádza aj palec hore alebo smajlíci. Pred realizáciou musí ale používateľ zadať čísla zo svojej debetnej karty, pričom to isté platí pre príjemcu. Prevod by nemal trvať viac ako 3 dni, všetko záleží od príslušnej banky. Po zadaní potrebných údajov získa používateľ špeciálny PIN kód, ktorý použije na zjednodušenie ďalších transakcií.
Novinka sa neskôr podľa všetkého objaví i v našich končinách, musíme si však ešte nejakú tu chvíľu zrejme počkať.